kardosdrur/scandi-wiki huggingface dataset:
Carl Lumbye

Carl Christian Lumbye (9. juli 1841 i København – 10. august 1910 smst) var en dansk komponist og orkesterleder. Han var søn af H.C. Lumbye og voksede således op i centrum af det københavnske musikmiljø. Hans bror, Georg August Lumbye var også komponist og dirigent.

Carl Lumbye blev uddannet som violinist af Ferdinand Stockmarr og Edvard Helsted. I 1863 trådte han ind i sin fars orkester i Tivoli som violinist og demonstrerede snart sine evner som både komponist og dirigent. Gennem de næste år optrådte han som leder af musikken på flere etablissementer, bl.a. Odeon, Aftenstjernen, Alhambra, Casino og i Euphrosyne og Tivolis harmoniorkester, som han var chef for i årene 1894-1909.

Hans musik fulgte i faderens fodspor og han leverede en lang række marcher, polkaer og galopper til sit orkester. Jævnsides hermed var han sanglærer ved flere københavnske skoler.

Værkliste (ikke komplet) 
 Første Regiment (march 1864)
 Storfyrstinde Maria Feodorowna Polka( 1879)
 Nordisk Udstillingsmarch (1888)
 Festpolonaise til regieringsjubilæet (1888)
 Dagmar Marche (1891)
 Guldbryllups Festmarch (1892)
 Christian IXs Revuemarcher
 1900-march
 Studenter-tappenstreg
 Alle Ni (polka)
 Camille (polka)
 Ephrosyne (polka)
 Nic-Nac (polka)
 Thora Polka
 Nina Polka Mazurka
 Hans Christian (galop)
 Akrobat (galop)
 Prins Karneval (galop)
 Tivoli Jubilæums Galop

Kilder m.m. 
 Dansk biografisk Leksikon 1. og 3. udgave

Eksterne henvisninger 
 

De rene glæders orkester, Musikforeningen Euphrosyne, jubilæumsskrift 1875-2000, 

Komponister fra Danmark
Dirigenter fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer med tilknytning til Tivoli
Tell Me Why It Ain't Easy

"Tell Me Why It Ain't Easy" er den første single fra boybandet C21s andet studiealbum, Listen, fra 2004. Singlen nåede #16 på Tjeklisten i uge 45 i 2004. Den røg ud af listen efter to uger. 

Nummeret varer 4:14 minutter og blevet skrevet af Lars Quang, som har været sangskriver på de flest af bandets numre, samt Søren Bregendal fra gruppen.

Referencer 

Singler fra 2004
C21
Tell Me Why

Tell Me Why kan henvise til:

Album 
 Tell Me Why (Wynonna Judd-album), eller titelsangen
 Tell Me Why (Jann Browne-album), eller titelsangen
 Tell Me Why (Bobby Vinton-album)
 Tell Me Why (ep), eller titelsangen

Sange 
 "Tell Me Why" (1951 sang), skrevet af Al Alberts og Marty Gold, populariseret af The Four Aces og af Eddie Fisher
 "Tell Me Why" (1956 sang), skrevet af Titus Turner, indspillet af Marie Knight, og tillige indspillet af Elvis Presley 12. januar 1957
 "Tell Me Why" (1957 sang), først indspillet af Norman Fox & The Rob-Roys, og i 1961 af The Belmonts
 "Tell Me Why" (The Beatles-sang)
 "Tell Me Why" (C21-single), en single af C21 fra albummet Listen
 "Tell Me Why" (Declan Galbraith-sang)
 "Tell Me Why" (Genesis-sang)
 "Tell Me Why" (Monica Anghel og Marcel Pavel-sang)
 "Tell Me Why" (Supermode-sang)
 "Tell Me Why (The Riddle)", af Paul van Dyk og Saint Etienne
 "Tell Me Why" (Prezioso-sang)
 "Tell Me Why", af April Wine fra Power Play
 "Tell Me Why", af The Bee Gees fra 2 Years On
 "Tell Me Why", af Exposé fra What You Don't Know
 "Tell Me Why", af Jonas Brothers
 "Tell Me Why", af Musical Youth
 "Tell Me Why", af Neil Young fra After the Gold Rush
 "Tell Me Why", af P.O.D. fra When Angels & Serpents Dance
 "Tell Me Why", af Spice Girls fra Forever
 "Tell Me Why", af Taylor Swift fra Fearless
 "Tell Me Why", af Will Smith, med Mary J. Blige, fra Lost and Found
 "Tell Me Why", fra musicalen A Man of No Importance
 "Dites Moi (Tell Me Why)", fr musicalen South Pacific
Seksdagesløb (Sverige)

Seksdagesløbet (Sexdagarsloppet), var et svensk landevejscykelløb, på seks eller syv etaper, som blev arrangeret først gang i 1924 af Hammarby IF og avisen Dagens Nyheter.

Sidste løb blev kørt i 1975 men blev genoptaget i 1982 under navnet PostGirot Open. Løbet blev ikke afviklet mellem 1934 og 1939.

Under løbets eksistens, blev det afviklet flere steder i Sverige og blev anset for at være ekstremt hårdt, da det ofte blev afviklet på grusveje, især i den tidligere fase.

Danske vindere 
Der har været fire danske vindere af løbet med fem sejre:
 1928 – Henry Hansen, 1.530, 27,3 km/h
 1929 – Henry Hansen, 1.521, 28,6 km/h
 1951 – Hans E. Andresen, 1.424 km, 35,4 km/h
 1952 – Eluf Dalgaard, 1.339 km, 35,1 km/h
 1959 – Vagn Bangsborg, 1.140 km, 40,6 km/ h

Eksterne henvisninger og kilde 
 Cykelhistoriska Föreningen's hjemmeside 
 Svenska Cykelforbundet's almen omtale af løbet

Cykelløb i landevejscykling
Udhjørne Holm

Udhjørne Holm (dansk) eller Uthörn (tysk/nordfrisisk) er en ubeboet småø (holm) i Silds kongshavn. Øen ligger umiddelbar syd for Silds albue og nord for byen List. Hele øen er cirka 780 meter lang, 240 meter bred og har et samlet areal på 13 hektar. Administrativt er øen en del af LIst kommune.

Udhjørne er en relativ ung ø. Den har udviklet sig ud af en sandbanke og er nu vokset til en højde af 4,10 meter over normal nul. Vegetation er præget af pionerarter og typiske klitplanter som marehalm og hjælme. Udhjørne Holm har udviklet sig til en vigtig yngle- og rasteplads for en række vandfugle.

Øen ligger kun få meter foran Silds bred og kan nås til fods.

Referencer 

Øer i Tyskland
Nordfrisland
Sild (ø)
GratisDNS.dk

GratisDNS.dk var en dansk internettjeneste, der bl.a. tilbød gratis DNS-tjeneste og registrering af domæner. GratisDNS var navneserver for ca. 14% af alle .dk-domæner (pr. 19. februar 2010).

GratisDNS blev etableret i 2001 af Peter Larsen, der i hele tjenestens levetid var hovedmanden bag. Frem til 2006 drev han forretningen ene mand. Tjenesten blev udbudt af Larsen Data, hvis primære indtægter stammede fra salg af tillægsydelser som web- og mailhotel. I 2020 blev GratisDNS solgt til One.com.
I marts 2022 blev GratisDNSs kunder flyttet til One.com.

Kilder

Eksterne henvisninger 
 GratisDNS.dk

Internetvirksomheder i Danmark
Etableret i 2001
Klapholtdal

Klapholtdal (dansk), Klappholttal (tysk) eller Klapholtdääl (nordfrisisk) er en forhenværende klitdal i Listland på den nordlige del af den nordfrisiske ø Sild. 

Klitområdet har et samlet aral på 7,5 hektar. Den udbredte klithede er blandt andet bevokset med lyng, marehalm og andre klitplanter. I årene 1893 til 1914 blev forsøgt at standse klitvandringen med dens enorme sandflugt hen over landet ved at beplante vandreklitterne med fyr. Selvom forsøget mislykkedes, ses endnu i dag resterne af fyrbevoksning i området.

De få bygninger i dalen ligger i dag tilpasset til landskabet. Blandt dem er en lejrskole og en højskole. Ved Klapholtdalen ligger grænsen, der indtil 1864 markerede overgangen fra det nordlige Sild, der tilhørte kongeriget til den del, der tilhørte hertugdømmet.

Eksterne henvisninger 
 Billeder af Klapholtdalen

Sild (ø)
Klitter
Henry Hansen (cykelrytter)

Henry Peter Christian Hansen (født 16. marts 1902 i København, død 28. marts 1985 i Gentofte) var en dansk cykelrytter, som blev verdensmester på landevejsløb i 1931 og vandt to guldmedaljer ved de olympiske lege i Amsterdam, Holland i 1928.

Henry Hansen vandt OL-guld i landevejsløb i 1928, hvor han var særdeles suveræn. Dengang blev landevejsløbet ved både VM og OL udelukkende kørt som enkeltstart, og da han vandt guld i Amsterdam, kom han i mål hele otte minutter før sølvvinderen Frank W. Southall fra Storbritannien. Det fik briterne og italienerne til at tro, at han havde snydt ved at køre en kortere rute. Han vandt ved samme OL også guld i 100 km holdkørsel på landevej, og i denne disciplin blev det ligeledes til sølv ved OL i 1932.
Ved VM i 1931 i København kom han i mål med seks minutter ned til den italienske sølvvinder Giuseppe Olmo. Han vandt desuden Roskildes engang så berømte Stjerneløb seks gange.

Efter sin aktive karriere havde Henry Hansen forskellige lederposter i dansk cykling. Blandt andet var han formand for Danmarks Cykle Union i perioden 1967-1971.

Mesterskaber

Verdensmesterskaber 
 Verdensmester på landevej for amatører 1931 i København.

Olympiske lege i Amsterdam (1928) 
 Guld i det individuelle landevejsløb
 Guld i holdløbet på landevej sammen med Orla Jørgensen, Leo Nielsen og Poul Sørensen.

Verdensmesteskaber 
 Guld i det individuelle landevejsløb for amatører 1931

Danmarksmesteskaber 
Dansk mester fire gange:
 Mester på landevej i 1925, 1926, 1927 og 1929.

Andre sejre og placeringer

Olympiske lege i Los Angeles (1932) 
 Nr. 12 i det individuelle landevejsløb.
 Sølv i holdløbet på landevej sammen med Leo Nielsen og Frode Sørensen.

Det svenske seksdagesløb 
 Vinder af det svenske seksdagesløb i 1928 og 1929.

Eksterne henvisninger 
 
 

Mandlige cykelryttere fra Danmark
Verdensmestre i landevejsløb
Olympiske mestre fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1928
Deltagere for Danmark ved sommer-OL 1932
Medaljevindere ved sommer-OL 1928
Medaljevindere ved sommer-OL 1932
Cykelryttere ved sommer-OL 1928
Cykelryttere ved sommer-OL 1932
Henry Hansen

Henry Hansen er navnet på flere personer:
 Henry Hansen (borgmester) (1930 eller 1931-2015) − borgmester i Karlebo Kommune 1978-2001
 Henry Hansen (cykelrytter) (1902-1985) − dansk cykelrytter
 Henry Hansen (fodboldspiller) (1899-1952) − dansk fodboldspiller
 Henry Hansen (politiker) - dansk politiker for Venstre, medlem af Folketinget

Referencer
Toniah Pedersen

Toniah Pedersen er en dansk autodidakt koreograf og danser, der har arbejdet med internationale navne som Mary J. Blige, Lenny Kravitz, Backstreet Boys og Sugababes. I efteråret 2002 og foråret 2003 var hun dommer på TV 2s talentprogram Popstars, og i sommeren 2006 var hun dommer på Kanal 5-programmet Kan du danse?. I 2010 hjalp hun produceren Carsten "Soulshock" med at udvælge hans tre finalister i X Factor og efterfølgende som koreograf for hans tre grupper. Hun har bl.a. arbejdet med koreografi på musicals som Carmen på Nørrebro teater og Gasolin på Gasværket i henholdsvis 2009 og 2006 samt shows og musikvideoer.

Referencer

Eksterne henvisninger
 

Koreografer fra Danmark
Dansere fra Danmark
Denise Dupont

Denise Dupont (født 24. maj 1984 på Glostrup Hospital) er en dansk tidligere curlingspiller, der til dagligt spillede i Hvidovre Curling Club. Hun har blandt andet været med at til vinde sølv ved EM i curling i 2002 og bronze ved EM i 2005.

Hun deltog desuden på det danske landshold i curling under Vinter-OL 2010 i Vancouver. Dette var hendes andet OL, ved vinter-OL 2006 i Torino sluttede hun på en niendeplads.

Denise Dupont er storesøster til Madeleine Dupont. Madeleine og Denise Dupont spillede stort set altid sammen på landsholdet, men deres resultater ved internationale mesterskaber var gennem en længere periode præget af, at de danske kvinder reelt var amatører, der spillede mod helprofessionelle hold, og det blev til sidst umuligt at få til at hænge sammen økonomisk. Derfor indstillede søstrene deres aktive karrierer efter VM i 2019 i Silkeborg.

Denise og hendes søster deltog dog ved vinter-OL i Beijing 2022.

Referencer

Eksterne henvisninger 
Denise Duponts profil på TeamDupont 

Curlingspillere fra Danmark
Personer fra Glostrup
Deltagere for Danmark ved vinter-OL 2006
Deltagere for Danmark ved vinter-OL 2010
Deltagere for Danmark ved vinter-OL 2018
Deltagere for Danmark ved vinter-OL 2022
Curlingspillere ved vinter-OL 2006
Curlingspillere ved vinter-OL 2010
Curlingspillere ved vinter-OL 2018
Curlingspillere ved vinter-OL 2022
En familie

En familie er en dansk film fra 2010 instrueret af Pernille Fischer Christensen, der sammen med Kim Fupz Aakeson også har skrevet manuskriptet.

Filmen havde premiere på filmfestivalen i Berlin 19. februar 2010 og modtog ved samme lejlighed den prestigefyldte anmelderpris.

Medvirkende 
 Jesper Christensen – Rikard Rheinwald
 Lene Maria Christensen – Ditte, Rikards datter
 Pilou Asbæk – Peter
 Anne Louise Hassing – Sanne
 Line Kruse – Chrisser
 Coco Hjardemaal – Line
 Gustav Fischer Kjærulff – Vimmer

Referencer 
Se trailer og læs yderligere info om filmen

Noter

Eksterne Henvisninger 

Danske film fra 2010
Dramafilm fra Danmark
Film instrueret af Pernille Fischer Christensen
Rejseholdet (flertydig)

Rejseholdet har flere betydninger:

 Rigspolitiets Rejsehold – en afdeling under Rigspolitiet
 Rejseholdet – en dansk krimi-drama-serie fra DR (2000-2004)
 Rejseholdet (tv-serie fra 1983) – en dansk tv-serie fra DR (1983)
 Rejseholdet (kriminalromanserie) (af Michael Kastrupsen 2003 & Anne Mikkelsen 2004-2005)
Camilla Jensen

Camilla Louise Jensen (født 25. oktober 1982 i Tårnby) er en dansk curlingspiller, som har været en del af det danske hold, der vandt en sølvmedalje ved VM i kvindecurling i 2007. Senere samme år var hun igen med til at vinde en sølvmedalje, og endnu engang i 2009 vandt hun en sølvmedalje sammen med blandt andet Joel Ostrowski.

Hun var desuden udtaget til Danmarks curlinglandshold ved Vinter-OL 2010 i Vancouver.

Eksterne henvisninger 

Curlingspillere fra Danmark
Personer fra Tårnby
Deltagere for Danmark ved vinter-OL 2010
Curlingspillere ved vinter-OL 2010
The Wolfman (film fra 2010)

The Wolfman er en amerikansk genindspilning fra 2010 af den klassiske varulv gyser af samme navn fra 1941. Filmens anden halvdel er, blev væsentligt ændret og udvidet fra den oprindelige filmens plot. filmen er instrueret af Joe Johnston, i hovedrollerne ses Benicio del Toro, Anthony Hopkins, Emily Blunt og Hugo Weaving. Det blev udgivet den 10. februar 2010 i Frankrig  og i USA den 12. februar 2010.

På trods af at filmen blev en boks-office skuffelse og den modtager de mest ugunstige anmeldelser fra kritikerne, vandt filmen mere succes i DVD / Blu-ray – salget og filmen vandt en Oscar for bedste makeup.

Handling 

Filmen starter som den ældre sigøjner, Maleva (Geraldine Chaplin), reciterer et gammelt rim:

Even a man who is pure of heart
 and says his prayers by night
 may become a wolf when the wolfsbane blooms
 and the autumn moon is bright.

I 1891, bliver Ben Talbot (Simon Merrells) konfronteret med et ultra ulv- lignende væsen i Blackmoor skoven. Han forsøger at undslippe, men bliver sønderrevet og dræbt af dyret.

Gwen Conliffe (Emily Blunt), Bens forlovede, tager kontakt til hans bror, Lawrence Talbot (Benicio del Toro), den verdensberømte Shakespeare skuespiller, og fortæller at Ben forsvandt for en måned siden. Lawrence forlader sin teatertur for at vende tilbage til sin families ejendom i Blackmoor, hvor han har et uroligt gensyn med sin far, Sir John (Anthony Hopkins). Senere bliver det afsløret, at Lawrence mor, Solana (Christina Contes), havde begået selvmord, da han var dreng. Lawrence så sin far stå over hendes døde krop, hvorefter Sir John sendte sin unge søn til et sindssygehospital i London, angiveligt for at lide af vrangforestillinger.

Medvirkende 
 Benicio Del Toro – Lawrence Talbot
 Anthony Hopkins – Sir John Talbot
 Emily Blunt – Gwen Conliffe
 Art Malik – Singh
 Hugo Weaving – Inspektør Aberline
 Geraldine Chaplin – Maleva
 Nicholas Day – Oberst Montford
 Michael Cronin – Dr. Lloyd
 Sam Hazeldine – Horatio
 David Sterne – Kirk
 Gene Simmons – Stemmen til Varulven

Noter

Eksterne henvisninger 
 

Amerikanske film fra 2010
Gyserfilm fra USA
Varulvsfilm
Filmgenindspilninger
Film fra Universal Pictures
Engelsksprogede film
Nurhaci

Nurhaci (1558-1626) (Kinesisk: 努爾哈赤 [Nǔ'ěrhāchì] eller 努爾哈齊 [Nǔ'ěrhāqí]) også kendt som Qing Taizu) regnes som grundlæggeren af Qing-dynastiet (manchu-dynastiet). Nurhaci regerede over manchuerne fra 1616 til 1626. Han skal have lavet en vertikal skriftreform for det manchuiske sprog. Han forenede de forskellige Jurchenske stammer og organiserede alle manchuerne i de  «otte bannere». Senere angreb han Kina under Ming-dynastiet og erobrede Korea og dele af Liaodong. Nurhaci døde i 1626, efter at han blev såret af en kanon i slaget ved Ningyuan. 

Han efterfulgtes af Huang Taiji

Eksterne henvisninger 

Kejsere af Kina
Qing-dynastiet
Ender's Game

Ender's Game (1985) er en science fiction-roman af den amerikanske forfatter Orson Scott Card og er på dansk oversat til Ender's Strategi.

Den oprindelige Ender's Game af samme forfatter var en novelle fra 1977, der blot omhandlede Enders oplevelser på "Battle School".

Den mere kendte science fiction-roman fra 1985 er en komplet historie og skrevet som optakt til Speaker for the Dead-fortsættelsen.

I en fremtid, hvor en højt udviklet menneskelig civilisation koloniserer rummet, er de i deres udforskning stødt på en insektlignende intelligensrace kaldet summerne. Mennesket og summerne har allerede én gang før været i krig, en krig hvor menneskeheden mod alle odds modstod summernes invasion. Da en ny krig er forestående, bliver romanens hovedperson, Andrew "Ender" Wiggin, i en alder af seks år udvalgt som det militære geni, der måske er den menneskelige races eneste håb. Sammen med andre udvalgte gennemgår Ender, i rummet, umulige fysiske og psykiske udfordringer, hvis formål er at forberede ham på kampen imod summerne.

Modtagelse og priser 

Ender's Game romanen fra 1985 vandt i 1985 en Nebula Award for bedste roman og i 1986 en Hugo Award for bedste roman.

Andre medier 

Marvel og Orson Scott Card annoncerede i 2008 udgivelsen af Ender's Game som tegneserie.

En film-adoptering af Gavin Hood står til biografudgivelse i marts 2013.

Romaner fra USA
Fiktive civilisationer
Jordskælvet i Nord- og Vestjylland 2010

Jordskælvet i Nord- og Vestjylland 2010 var et jordskælv, der fandt sted 19. februar 2010 kl. 22.09 lokal tid. Skælvet havde en styrke på 4,7 på Richterskalaen og havde sit epicenter i den østlige del af Nordsøen, 45 km nordvest for Thyborøn og 67 km vest for Thisted.

Det var det kraftigste jordskælv i Danmark siden jordskælvet i Sydskandinavien 2008. Dette skælv målte også 4,7 på Richterskalaen.

Kilder og eksterne henvisninger
 European-Mediterranean Seismological Centre om skælvet

Begivenheder i 2010
Nord- og Vestjylland 2010
Jordskælv i Tornquistzonen
Liaodong

Liaodong, opkaldt efter Liaodonghalvøen, var en historisk provins i det nordlige Kina. Den ligger nord for det Gule Hav og afgrænser dette fra den store havbugt Bóhăihavet. I 1954 blev den, provinsen Liaoxi og byerne Shenyang, Luda, Anshan, Fushun og Benxi lagt sammen for at danne den nye provins Liaoning. Året efter blev nogle dele af den tidligere provins Rehe lagt til.

Under kulturrevolutionen blev også dele af Indre Mongoliet lagt til Liaoning, men de blev ført tilbage senere.

Provinser i Kina
Per Fløng

Per Fløng (født 26. december 1960 i Aarhus) er en dansk biolog, fotograf og tv-meteorolog.

Fløng blev student fra Marselisborg Gymnasium i 1981 og cand.scient. i biologi fra Aarhus Universitet i 1989.

Han arbejdede fra 1999 til 2010 som vært på TV 2 Vejret, og var freelancefotograf indtil han i 2012 blev ansat som vejr-mand på DR Update, hvorfra han dog efter kun få måneder på skærmen igen blev fyret.

I 2008 fik Per Fløng kritik fra TV 2's ledelse for på sin TV 2-blog at have støttet dødsstraf til Josef Fritzl. 

I sommeren 2008 erkendte Fløng at han var kæreste med den 27 år yngre Jesper Hyldal Sørensen.

Referencer

Eksterne henvisninger 
 Per Fløngs hjemmeside

Personer fra Aarhus
Biologer fra Danmark
Tv-værter fra Danmark
Fotografer fra Danmark
Danskere i 2000-tallet
Ansatte ved TV 2
Elissa

Elissar Zakaria Khoury (arabisk: إليسار زكريا خوري) (født 27. oktober 1972 i Deir el Ahmar, Libanon), kendt som Elissa (arabisk: إليسا) er en libanesisk sangerinde med flere arabiske og internationale priser . Hun er en af de mest kendte kvindelige sangere i den arabiske verden, og betragtes som en af de bedst sælgende kvindelige kunstnere i Mellemøsten.

Elissa er berømt for sin lidenskabelige musikstil og enestående vokal og hun omtales ofte som "Queen Of Romance" og "Queen Of Feelings" . Som den første libanesiske musiker vandt Elissa World Music Award i 2005 og 2006 for bedst sælgende albums i Mellemøsten.

Elissa har en blandet baggrund som barn af en libanesisk far og en syrisk mor og voksede op i Bekaa-dalen i Libanon. Hun har taget en eksamen i statskundskab fra Libanons Universitet. Hun er maronitisk katolik. Elissa's far, Zakaria Khoury, som studerede og underviste i arabisk litteratur, døde af kræft i 2004. Hun har tre brødre og to søstre. Hendes bror Kamel Khoury er en DJ.

I Mellemøsten er hun et ikon og berømt som en klassisk middelhavsskønhed og et billede på den moderne dannede, selvstændige og værdige karrierekvinde. Elissa er blevet massivt eksponeret i arabiske medier både i kraft af sine omhyggeligt producerede musikvideoer, optræden i forskellige populære tv-programmer og som ansigt for flere forskellige brands, som for eksempel Pepsi, smykke- og modefirmaet "Lazurde", den svejtiske urkæde "Corum" og har lanceret parfumen "Elle d´Elissa" i samarbejde med det franske parfumefirma Georges Stahl og parfumemagersken Randa Hammami.

Sangere fra Libanon
Mats Bergman

Mats Bergman (født 5. maj 1948 i Göteborg) er en svensk skuespiller.

Bergman, der er søn af Ingmar Bergman, blev uddannet fra Teaterhögskolan i Stockholm i 1971. Han virkede derefter som skuespiller ved Norrbottensteatern og Stockholms stadsteater, indtil han i 1987 blev en del af det faste ensemble ved Kungliga Dramatiska Teatern. Han er bl.a. kendt fra rollen som Bruno Anderhage i Lasse Åbergs film og som kriminalteknikeren Nyberg i 
Wallander-serien.

Filmografi i udvalg 
 Fanny og Alexander (1982)
 Den ufrivillige golfspiller (1991)
 Kuropholdet (1999)
 Ondskab (2003)

Eksterne henvisninger 
 

Skuespillere fra Sverige
Personer fra Göteborg
Mads Fuglsang

Mads Fuglsang (11. december 1905 på Fyn – 1988) var en dansk forfatter.

Fuglsang debuterede i 1975 med første del af den selvbiografiske trilogi Bondedreng på valsen, der blev komplet i 1978. Heri skildrer han sin opvækst under fattige kår og tilværelsen som løsarbejder i byen og på landet samt senere i udlandet. Trilogien blev et hovedværk i 1970'ernes danske arbejderlitteratur.

Personer fra Fyn
Danskere i 1900-tallet
Romanforfattere fra Danmark
Dansksprogede forfattere fra Danmark
Fastelavnsbolle

En fastelavnsbolle er en type bagværk, som man oprindeligt spiste i dagene op til fasten, der varede 40 dage fra askeonsdag til påskedag. 

Fastelavnsboller findes i mange varianter. De kan være lukkede boller med fyld, flækkede boller med fyld, boller med fordybning til fyld eller bagt i muffinsforme. I følge opskriften på gammeldags fastelavnsboller fra Kogebog for smaa Husholdninger (den første kommercielle kogebog i Danmark), som blev udgivet første gang i 1837 af Anne Marie Mangor (også kendt som Madam Mangor) bestod bollerne hovedsageligt af en hvedemelsdej iblandet rosiner, appelsinskal, kardemomme og creme.

I dag kan man ofte købe fastelavnsboller lavet som gærboller af hvedemel, som vandbakkelser eller wienerbrød, der er flækkede og med forskellige former for fyld, f.eks. kagecreme, remonce, frugtkompot, syltetøj eller flødeskum og kan være pyntet med flormelis eller glasur.

Der findes dog også en 'åben' type fastelavnsbolle, der minder om en spandauer, hvor fyldet blot er syltetøj eller kagecreme.

Generelt er salget af fastelavnsboller i Danmark øget markant siden omkring 2017.

Referencer 

Kager
Kunstskøjteløb under vinter-OL 2010 - Single herrer

Single kunstskøjteløb for herrer under Vinter-OL 2010 blev afholdt 18. februar 2010 i Pacific Coliseum i Vancouver, Canada.

Resultat

Eksterne henvisninger 
 Vancouver 2010: Figure Skating 

Vinter-OL 2010
Fort Osage High School

Fort Osage Senior High School findes på 2101 North Twyman Road i Independence, Missouri.

High schools i USA
Snowboard under vinter-OL 2010 – Kvindernes halfpipe

Kvindernes halfpipe under Vinter-OL 2010 blev afholdt 18. februar 2010 ved Cypress Mountain i Vancouver, Canada.

Resultat

Ekstern Henvisning 
 Vinter-OL 2010:Kvindernes halfpipe – Det fulde resultat

Snowboarding under vinter-OL 2010